På mange områder minder de argentinske færdselsregler om de danske. Men derfor skal du alligevel sætte dig ind i de lokale regler, hvis du har planet om at køre rundt i Argentina i en udlejningsbil. Du skal køre i højre side som i Danmark, og alle i bilen skal have sikkerhedssele på. Til gengæld er der ikke helt samme strenge overholdelse af rødt lys i kryds. Det er ganske almindeligt, at der bliver kørt over for rødt, så du skal være ekstra opmærksom, når du kommer til et kryds. Søger du ud i de landlige områder af Argentina i din lejebil, skal du være opmærksom på, at der kan være store huller i vejene, og at der mange steder er grus på vejen, som øger risikoen for, at bilen skrider ud og måske endda vælter.